**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын олысьяслы социальнӧя отсалӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося косму тӧлысь 24 лунӧ

**1 статья.** Пыртны «Коми Республикаын олысьяслы социальнӧя отсалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3765 ст.; 12 №, 4109 ст.; 2006, 1 №, 4180 ст.; 7 №, 4483 ст.; 2007, 2 №, 4703 ст.; 3 №, 4726 ст.; 4746 ст.; 6 №, 4835 ст.; 11 №, 5141 ст.; 2008, 5 №, 199 ст.; 11 №, 607 ст.; 609 ст.; 12 №, 725 ст.; 2009, 40 №, 736 ст.; 49 №, 991 ст.; 992 ст.; 2010, 16 №, 296 ст.; 24 №, 577 ст.; 44 №, 1026 ст.; 2011, 5 №, 96 ст.; 6 №, 110 ст.; 14 №, 354 ст.; 23 №, 597 ст.; 37 №, 971 ст.; 2012, 6 №, 149 ст.; 20 №, 441 ст.; 63 №, 1552 ст.; 2013, 10 №, 205 ст.; 17 №, 348 ст.; 32 №, 593 ст.; 37 №, 707 ст.; 2014, 17 №, 317 ст.; 27 №, 507 ст.; 33 №, 666 ст.; 676 ст.; 2015, 11 №, 142 ст.; 149 ст.; 26 №, 350 ст.; 2016, 4 №, 52 ст.; 9 №, 100 ст.; 12 №, 139 ст.; 17 №, 231 ст.; 18 №, 263 ст.; 2017, 27 №, 487 ст.; 2018, 14 №, 234 ст.; 17 №, 305 ст.; 2019, 5 №, 63 ст.; 15 №, 206 ст.; 21 №, 312 ст.; 2020, 4 №, 31 ст.; 17 №, 277 ст.; 18 №, 293 ст.; 2021, 3 №, 42 ст.; 6 №, 110 ст.; 7 №, 136 ст.; 10 №, 205 ст.; 16 №, 286 ст.; 289 ст.; 20 №, 364 ст.; 22 №, 399 ст.; 2022, 4 №, 32 ст.; 9 №, 114 ст.; 134 ст.; 135 ст.; 14 №, 210 ст.; 2023, 3 №, 36 ст.; 4 №, 53 ст.; 4 №, 62 ст.; 6 №, 94 ст.; 7 №, 116 ст.; 8 №, 146 ст.; 154 ст.; 10 №, 192 ст.; 2024, 1 №, 2 ст.; 8 ст.; 9 ст.; 4 №, 68 ст.) татшӧм вежсьӧмъяс:

1. 19 статьяын:

1) 1 юкӧнын:

а) 5 пунктса медводдза абзац гижны тадзи:

«5) Коми Республика мутасын меститчысь общеобразовательнӧй организацияын велӧдчысь либӧ уджсикасӧ велӧдан организацияын либӧ вылыс тшупӧда велӧдан организацияын очнӧя велӧдчысь быд кага вылӧ пассажирскӧй транспортӧн ветлӧмысь мынтысьӧм вылӧ пособие:»;

б) кӧкъямысӧд абзац гижны тадзи:

«Уна челядя семьяӧн лоӧ семья, кӧні куим да унджык челядь, кодлысь статуссӧ урчитӧны кад индытӧг.»;

в) содтыны татшӧм сюрӧса выль ӧкмысӧд абзац:

«Тайӧ статьяын индӧм социальнӧя отсалан мераяссӧ сетӧм могысь уна челядя семьяӧ пырысьясӧс индӧны:»;

г) ӧкмысӧд да дасӧд абзацъясын «тыр арлыдтӧм челядьӧс» кывъяс вежны «челядьӧс, кодъяслы эз на тыр 18 арӧс (челядьӧс, кодъяслы эз на тыр 23 арӧс, – сэк, кор найӧ очнӧя велӧдчӧны велӧдан удж нуӧдысь организацияясын)» кывъясӧн;

2) 3 юкӧнса 3 пункт гижны тадзи:

«3) гӧтрасьӧм челядьӧс артышттӧг, кодъяслы эз на тыр 23 арӧс.»;

3) содтыны татшӧм сюрӧса 4 да 5 юкӧнъяс:

«4. Уна челядя семьяяслы тайӧ статьяын индӧм социальнӧя отсалан мераяссӧ сетӧны ыджыдджык кагалы 18 арӧс тыртӧдз либӧ 23 арӧс тыртӧдз сэк, кор сійӧ очнӧя велӧдчӧ велӧдан удж нуӧдысь организацияын.

5. Уна челядя семьялы сетӧны эскӧданпас, мый эскӧдӧ Россия Федерацияын уна челядя семьялысь статуссӧ, Россия Федерацияса Веськӧдлан котырӧн урчитӧм эскӧданпаслӧн ӧтувъя образец серти.».

2. 19.3 статья киритны.

3. 22 статьялӧн нимын, медводдза абзацын «19.3» лыдпас киритны.

4. 22.2 статьяса 11 да 3 юкӧнъяс киритны.

**2 статья. Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.**

**Урчитны, мый уна челядя семьяяслӧн эскӧданпасъясыс, кутшӧмъясӧс сетӧны уна челядя семьяяслы Коми Республикаса оланпастэчас серти, вынаӧсь индӧм семьяяслы ӧтувъя образеца эскӧданпасъяс сеттӧдз, кутшӧмъяс эскӧдӧны Россия Федерацияын уна челядя семьялысь статуссӧ,** «**Уна челядя семьяяслы социальнӧя отсалан мераяс йылысь**» **Россия Федерацияса Президентлӧн 2024 во тӧвшӧр тӧлысь 23 лунся 63 №-а Индӧд серти.**

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося ода-кора тӧлысь 2 лун

24-РЗ №